— У нечым яны маюць рацыю. Перформанс — гэта найперш асобасная рэакцыя на тое, што адбываецца ў соцыуме, у навакольным асяроддзі, у душы. Такому не навучыш. Іншая справа, наяўнасць пэўнай базы дазваляе больш актыўна ўвасабляць у жыццё ўласныя імпульсы — што, вядома, кожны павінен рабіць па-свойму. Таму школа мае некалькі ўзроўняў. Першы — лікбез. Наступны — ужо больш рэгламентаваныя практыкі: як можна працаваць з целам, гукам, словам? Шкаляры падзяляюцца на групы, бо перформансы паводле тэхналогій — бязмежны жанр. Трэці ўзровень — для тых, хто ўжо мае ўласны досвед. З імі можна працаваць непасрэдна над іхнімі праектамі, удасканальваць іх і адшліфоўваць.